Republika Hrvatska

Primorsko-goranska županija

**GRAD DELNICE**

**KOMISIJA ZA STATUT, POSLOVNIK I NORMATIVNU DJELATNOST**

Delnice, 15. ožujka 2024. godine

**Z A P I S N I K**

sa 10. sjednice Komisije za Statut, Poslovnik i normativnu djelatnost, održane 15. ožujka 2024. godine u 13.00 sati u službenim prostorijama Grada Delnica.

Prisutni: **Ivica Knežević**, dipl. iur. predsjednik komisije, **Ivana Pečnik Kastner**, dipl. ing. šum. članica i **Igor Pleše**, dipl. oecc. član komisije;

Predsjednik Komisije otvorio je sjednicu, utvrdio da su sjednici nazočni svi članovi čime su ispunjeni uvjeti za donošenje pravovaljanih odluka. Pitao je članove da li imaju dopuna dnevnog reda, na što su odgovorili negativno, nakon čega je predložio da se usvoji predloženi

**DNEVNI RED:**

1. **Verifikacija zapisnika sa 9. sjednice Komisije za Statut, Poslovnik i normativnu djelatnost** (izvjestitelj: Ivica Knežević);
2. **Davanje mišljenja na PRIJEDLOG ODLUKE O JAVNIM PRIZNANJIMA I POSEBNIM NAGRADAMA GRADA DELNICA** (izvjestitelj: Ivica Knežević);
3. **Razno;**

što su članovi Komisije učinili jednoglasno.

**Ad-1/ Verifikacija zapisnika sa 9. sjednice Komisije za Statut, Poslovnik i normativnu djelatnost** (izvjestitelj: Ivica Knežević)**;**

Nakon kratkog uvodnog izlaganja predsjednika, Komisija za Statut, Poslovnik i normativnu djelatnost jednoglasno je usvojila sljedeći:

**Z A K LJ U Č A K**

**1. Verificira se zapisnik sa 9. sjednice Komisije za Statut, Poslovnik i normativnu djelatnost od 23. svibnja 2022. godine.**

**2. Zapisnik sa 9. sjednice Komisije za Statut, Poslovnik i normativnu djelatnost sastavni je dio ovog zaključka.**

**Ad-2/ Davanje mišljenja na PRIJEDLOG ODLUKE O JAVNIM PRIZNANJIMA I POSEBNIM NAGRADAMA GRADA DELNICA** (izvjestitelj: Ivica Knežević);

Nakon kratkog uvodnog izlaganja predsjednika, analizirana je i komentirana predložena Odluka, nakon čega je Komisija jednoglasno donijela sljedeći

**ZAKLJUČAK**

1. **Komisija za Statut, Poslovnik i normativnu djelatnost ocjenjuje da je Prijedlog Odluke o javnim priznanjima i posebnim nagradama Grada Delnica sukladan sa Statutom Grada Delnica (SN GD 2/21) i Odlukom o utvrđivanju i osnivanju radnih tijela Gradskog vijeća Grada Delnica (SN PGŽ 26/13) (SN GD 5/17) (SN GD 9/19) (SN GD 6/21) (SN GD 3/22);**
2. **Komisija predlaže Gradskom vijeću Grada Delnica da usvoji predloženu Odluku.**
3. **Ovaj zaključak dostavlja se Gradskom vijeću Grada Delnica.**

**Ad-3/ Razno;**

Budući nije bilo prijedloga za raspravom po ovoj točci, predsjednik Komisije je zaključio sjednicu.

Dovršeno u 13,30 sati.

**Predsjednik**

**Komisije za Statut, Poslovnik i normativnu djelatnost**

Ivica Knežević, dipl. iur.